Névtelen Biblia

János 1. levele, a magasabbrendű élet Kinyilatkoztatása felől

Ami volt kezdettől fogva, amit hallottunk, amit láttunk a mi szemeinkkel, amit szemléltünk és kezeinkkel tapintottunk, a magasabbrendű értelmes élet Kinyilatkoztatása felől:

A magasabbrendű értelmes élet meg is jelent, és láttuk, és tanúskodunk, és hírül adjuk nektek az örök magasabbrendű értelmes életet, ami az Édesapánál volt és megjelent nekünk.

Amit láttunk és hallottunk, azért adjuk hírül nektek, hogy ti is közösséggel bírjatok velünk; és a mi közösségünk pedig az Édesapával van, és az ő Fiával, a Messiás Jézussal. És ezeket azért írjuk nektek, hogy a mi örömünk beteljesedett legyen. És ez az az ígéret, amit hallottunk tőle és hirdetünk nektek, hogy:

Az Isten világosság, és sötétség őbenne egyáltalán nincs! Abban az esetben, ha úgy szólunk, hogy közösséggel rendelkezünk ővele, és közben sötétségben járunk, hazudunk, és nem a valóigazságot tesszük. Abban az esetben viszont, ha a világosságban járunk, ahogyan ő a világosságban van, közösséggel rendelkezünk egymással, és a Messiás Jézusnak, az ő Fiának a vére megtisztít minket minden bűntől. Abban az esetben, ha úgy szólunk, hogy bűnnel nem rendelkezünk, önmagunkat tévesztjük meg, és a valóigazság nincs meg mibennünk. Abban az esetben, ha egyetértően és nyíltan megvallva elismerjük a mi bűneinket, ő hűséges és igazságos annak érdekében, hogy elengedje nekünk a bűnöket, és megtisztítson minket minden igazságtalanságtól. Abban az esetben, ha úgy szólunk, hogy nem követtünk el bűnt, hazuggá tesszük őt, és az ő Kinyilatkoztatása nincs meg mibennünk.

Kisgyermekeim, ezeket azért írom nektek, hogy ne kövessetek el bűnt, és abban az esetben, ha valaki bűnt követne el, rendelkezünk kirendelt segítővel¹ az Édesapánál, az igazságos Messiás Jézussal. És ő engesztelő áldozat a mi bűneinkért, de nem csak a mieinkért, hanem az egész világrendszeréiért is.

És erről ismerjük fel, hogy megismertük őt: ha az ő parancsolatait megtartjuk. Aki leszögezve ezt mondogatja: „Már megismertem őt!”, és közben az ő parancsolatait nem tartja meg, az hazug, és őbenne a valóigazság nincsen meg. Aki pedig csak megtartaná az ő Kinyilatkoztatását, őbenne az Istennek az önzetlen szeretete valósággal végcélba érkezett tökéletessé lett. Erről ismerjük fel, hogy őbenne vagyunk: Aki leszögezve azt mondogatja, hogy őbenne marad², az maga is tartozik úgy járni, ahogyan ő járt.

Testvéreim, nem egy ismeretlenül újfajta parancsolatot írok nektek, hanem egy régi parancsolatot, amivel rendelkeztek kezdettől fogva. A régi parancsolat az a Kinyilatkoztatás, amit hallottatok kezdettől fogva.

Ismét egy ismeretlenül új parancsolatot írok nektek, ami igaz őbenne és tibennetek, mert a sötétség elmúlik, és az igazi világosság már fénylik. Aki leszögezve azt mondogatja, hogy a világosságban van, és közben gyűlöli az ő testvérét, az még most is a sötétségben van. Aki önzetlenül szereti az ő testvérét, az a világosságban marad, és botránkoztató őbenne nincs. Aki pedig gyűlöli az ő testvérét, a sötétségben van, és a sötétségben jár, és nem tudja, hová megy, merthogy a sötétség megvakította az ő szemeit.

Írok nektek, kisgyermekeim, mert el lettek engedve nektek a bűnök az ő neve miatt. Írok nektek, édesapák, mert megismertétek azt, aki kezdettől fogva van. Írok nektek, fiatalok, mert már legyőztétek a nyughatatlansággal és vesződségekkel teli Gonoszt. Írok nektek, gyermekek, mert megismertétek az Édesapát.

Írtam nektek, édesapák, mert megismertétek azt, aki kezdettől fogva van. Írtam nektek, fiatalok, mert erősek vagytok, és az Isten Kinyilatkoztatása bennetek marad, és már legyőztétek a nyughatatlansággal és vesződségekkel teli Gonoszt.

Ne szeressétek odaadóan, feltétel nélkül a világrendszert, se azokat, amik a világrendszerben vannak! Abban az esetben, ha valaki a világrendszert szereti, őbenne nincs meg az Édesapának az odaadó, önzetlen szeretete. Mert mindaz, ami a világrendszerben van (a hústest kívánsága és a szemek kívánsága és a fizikai megélhetés üres kérkedése), az nem az Édesapából, hanem a világrendszerből van. És a világrendszer elmúlik, és a kívánsága annak, de az Édesapa akaratát tevő ember megmarad az örökkévalóságra.

Gyermekek, itt van az utolsó óra, és ahogyan hallottátok, hogy a messiáshelyettesítő eljön, most is sokan lettek messiáshelyettesítőkké, amiből felismerjük, hogy itt van az utolsó óra. Közülünk mentek ki, de nem voltak közülünk valók, mert ha közülünk valók lettek volna, megmaradtak volna velünk. Ámde azért történt így, hogy nyilvánvalóvá legyen, hogy nem mindenki közülünk való. És ti kenettel rendelkeztek a Szenttől, és mindent tudtok. Nem azért írtam, mert nem tudjátok a valóigazságot, hanem mert tudjátok azt, és mert egyetlen hazugság sincs a valóigazságból.

Ki a hazug, ha nem az, aki megtagadja, hogy Jézus a Messiás? Ez a messiáshelyettesítő, aki megtagadja az Édesapát és a Fiút. Mindenki, aki megtagadja a Fiút, az Édesapával sem rendelkezik. Amit azért ti kezdettől fogva hallottatok, az maradjon meg tibennetek! Abban az esetben, ha tibennetek marad az, amit kezdettől fogva hallottatok: ti is a Fiúban és az Édesapában fogtok maradni. És ez az ígéret, amit ő megígért nekünk: az örök magasabbrendű értelmes élet!

Ezeket írtam nektek a titeket eltévelyítők felől. És az a kenet, amit ti átvettetek tőle, tibennetek marad és nincs szükségetek arra, hogy valaki tanítson titeket. Hanem amint maga a kenet megtanít titeket minden felől (és ez valóigaz és nem hazugság), és pontosan ahogyan megtanított titeket: úgy fogtok megmaradni őbenne.

És most, kisgyermekeim, maradjatok meg őbenne, hogy amikor megjelenik, rendelkezhessünk nyílt bátorsággal, és így meg ne szégyenüljünk tőle az ő eljövetelekor. Ha tudjátok, hogy ő igazságos, felismeritek, hogy mindenki, aki az igazságosságot teszi, az belőle született.

Lássátok, milyen önzetlen szeretetet adott nekünk az Édesapa, annak érdekében, hogy Isten gyermekeinek hívhassanak. Ez miatt a világrendszer nem ismer minket, mert nem ismerte meg őt. Szeretteim, most Isten gyermekei vagyunk, és még nem lett nyilvánvalóvá, mivé leszünk. De tudjuk, hogy amint nyilvánvalóvá lett, őhozzá hasonlók leszünk, mert majd meglátjuk őt pontosan úgy, ahogy van. És mindenki, aki rendelkezik ezzel a reménységgel őiránta, megtisztítja magát, pontosan ahogyan ő tiszta.

Mindenki, aki bűnt tesz, törvénytelenséget is tesz, és a bűn a törvénytelenség. És ti tudjátok, hogy ő azért nyilvánult meg, hogy a mi bűneinket felemelve elvihesse, és bűn őbenne nincsen. Senki sem követ el bűnt, aki őbenne marad. Senki sem látta őt, és meg sem ismerte őt, aki bűnt követ el.

Kisgyermekeim, senki el ne tévelyítsen titeket! Aki az igazságosságot teszi, az igazságos, pontosan ahogyan ő igazságos. Aki a bűnt teszi, a Szétdobálótól van, mert kezdettől fogva a Szétdobáló követ el bűnt. Ezért nyilvánult meg az Isten Fia, hogy leoldozva szétszedje a Szétdobáló munkáit eredményeivel együtt! Senki sem tesz bűnt, aki Istenből született, mert az ő magja megmarad őbenne, és képtelen bűnt elkövetni, mert az Istenből született. Ebben láthatók meg nyilvánvalóan az Isten gyermekei és a Szétdobáló gyermekei. Senki sincs Istenből, aki nem tesz igazságosságot és aki nem szereti önzetlenül az ő testvérét.

Mert ez az az üzenet, amit hallottatok kezdettől fogva, hogy önzetlenül szeressük egymást! Nem ahogyan Káin, aki a vesződségekkel teli Gonosztól volt, és lemészárolta az ő testvérét. És miért mészárolta le őt? Mert az ő munkái vesződségekkel telt gonoszak voltak, az ő testvéréi pedig igazságosak.

Ne csodálkozzatok, testvéreim, ha gyűlöl titeket a világrendszer! Mi tudjuk, hogy átmentünk a halálból a magasabbrendű értelmes életbe, mert önzetlenül szeretjük a testvéreket. Aki nem szereti önzetlenül a testvért, megmarad a halálban. Mindenki, aki gyűlöli az ő testvérét, emberölő az; és tudjátok, hogy semmiféle emberölő nem rendelkezik örök magasabbrendű értelmes élettel, ami őbenne tartózkodik.

Ebben ismertük meg az önzetlen szeretetet, hogy ő helyettünk és védelmünkre odahelyezte az ő lelkét az oltárra. Mi is tartozunk a testvérek helyett és védelmére odahelyezni a lelkünket. Viszont aki csak rendelkezik a világrendszer anyagi megélhetésével, és szemléli az ő testvérét, ahogy szükségben van, és elzárja az ő bensőséges könyörületét, hogyan maradhat abban az Isten önzetlen szeretete? Kisgyermekeim, ne szóval szeressünk önzetlenül, se nyelvvel³, hanem cselekedettel és valóigazsággal.

És ebben ismerjük fel, hogy a valóigazságból vagyunk és győzzük majd meg a mi szívünket őelőtte. Mert abban az esetben, ha hibáztatna belül a szívünk, tudhatjuk, hogy nagyobb az Isten a mi szívünknél és mindent ismer. Szeretteim, abban az esetben, ha a mi szívünk nem hibáztat minket, nyílt bátorságunk van az Isten felé, és amit csak kérnénk, megkapjuk tőle, mert az ő parancsolatait megtartjuk, és az őelőtte kedves dolgokat tesszük.

És ez az ő parancsolata, hogy higgyünk az ő Fiának, a Messiás Jézusnak a nevében, és önzetlenül szeressük egymást, pontosan ahogyan parancsolatot adott nekünk. És aki megtartja az ő parancsolatait, az őbenne marad, és ő is őbenne. És ebből ismerjük fel, hogy ő mibennünk marad: a Szellemből, amit nekünk adott.

Szeretteim, ne higgyetek minden szellemnek, hanem vizsgáljátok meg alaposan a szellemeket, hogy Istentől vannak-e! Mert sok hamis isteni szóvivő jött már ki a világrendszerbe. Ebből ismeritek fel az Isten Szellemét: minden olyan szellem, amely nyíltan megvallva elismeri a hústestben eljött Messiás Jézust, az az Istenből van. És semelyik olyan szellem sincs az Istenből, amely nem ismeri el nyíltan megvallva a hústestben eljött Messiás Jézust. És ez a szellem a messiáshelyettesítőé, amelyről már hallottátok, hogy eljön, és most már a világrendszerben van!

Ti Istenből vagytok, kisgyermekeim, és már legyőztétek őket, mert nagyobb az, aki tibennetek van, mint aki a világrendszerben van. Ők a világrendszerből vannak, emiatt a világrendszer dolgairól beszélnek, és a világ őket hallgatja. Mi az Istenből vagyunk. Aki ismeri az Istent, hallgat minket, aki nem az Istenből van, nem hallgat minket. Ebből ismerjük fel a valóigazság Szellemét és a tévelygés szellemét.

Szeretteim, szeressük önzetlenül egymást, mert a szeretet Istenből van, és mindenki, aki szeret, az Istenből született, és ismeri az Istent. Aki nem szeret önzetlenül, nem ismeri az Istent, mert az Isten önzetlen szeretet. Ebben lett nyilvánvalóvá a szeretete Istennek mibennünk, hogy az ő egyszülött Fiát kiküldte az Isten a világrendszerbe, hogy egy magasabbrendű értelmes életet élhessünk őáltala. Ebben van az önzetlen szeretet: nem abban, hogy mi szerettük az Istent, hanem abban, hogy ő szeretett minket és ő küldte ki az ő Fiát engesztelő áldozatul a mi bűneinkért! Szeretteim, ha ilyen módon szeretett minket az Isten, mi is tartozunk azzal, hogy egymást szeressük!

Istent még senki soha nem szemlélte meg teljesen. Abban az esetben, ha önzetlenül szeretjük egymást, az Isten mibennünk lakik, és az ő szeretete végcélba érkezett tökéletessé lett téve mibennünk. Ebből ismerjük fel, hogy őbenne maradunk, és ő mibennünk, hogy az ő szelleméből adott nekünk. És mi szemléltük és tanúskodunk arról, hogy az Édesapa kiküldte a Fiút a világ megmentőjéül.

Aki csak nyíltan megvallva elismeri, hogy Jézus az Isten Fia, az Isten őbenne marad és ő is az Istenben. És mi megismertük és hittünk abban az önzetlen szeretetben, amivel az Isten rendelkezik mibennünk. Az Isten szeretet, és aki megmarad a szeretetben, az Istenben marad, és az Isten is őbenne. Ebben lett végcélba érkezett tökéletessé téve a szeretet velünk együtt, hogy nyílt bátorsággal rendelkezhetünk az elválasztó ítélet napján. Mert pontosan ahogyan ő van, mi is úgy vagyunk ebben a világrendszerben.

Félelem nincs az önzetlen szeretetben, ellenben a végcélba ért tökéletes szeretet kívülre hajítja a félelmet, mert a félelem büntetéssel rendelkezik. Aki pedig fél, nem lett végcélba ért tökéletessé téve a szeretetben. Mi azért szeressük őt, mert először ő szeretett minket.

Abban az esetben, ha valaki így szól: „Szeretem az Istent”, és az ő testvérét gyűlöli, hazug az. Mert aki nem szereti az ő testvérét, akit szemével látott, az hogyan képes szeretni az Istent, akit szemével nem látott? És ezzel a parancsolattal rendelkezünk őtőle, hogy aki szereti az Istent, szeretheti az ő testvérét is.

Mindenki, aki hiszi, hogy Jézus a Messiás, az az Istenből született, és mindenki, aki önzetlenül szereti a szülőt, szereti azt is, aki tőle született. Ebből ismerjük fel, hogy szeretjük az Istennek a gyermekeit: amikor az Istent szeretjük és az ő parancsolatait megtartjuk. Mert ez a szeretete az Istennek, hogy az ő parancsolatait megtartjuk, és az ő parancsolatai nem nehezek, mert mindaz, ami az Istenből született, legyőzi a világrendszert, és ez a győzelem, ami legyőzte a világrendszert: a mi hitünk!

Ki az, aki legyőzi a világrendszert, ha nem az, aki hiszi, hogy Jézus az Isten Fia? Ez a víz és vér által eljött Jézus, a Messiás, nem csak vízben, hanem vízben és vérben. És a Szellem a tanúságtevő, mert a Szellem a valóigazság. Mert hárman vannak a tanúságtevők a mennyben: az Édesapa, a Kinyilatkoztatás és a Szent Szellem, és ez a három Egy. És hárman vannak a tanúságtevők a földön: a Szellem és a víz és a vér, és ezek hárman egyezségben vannak.

Ha az emberek tanúságtételét elfogadjuk, az Isten tanúságtétele nagyobb. Mert ez a tanúságtétele az Istennek, amivel tanúskodott az ő Fiáról. Aki hisz az Isten Fiában, önmagában rendelkezik tanúságtétellel. Aki nem hisz Istennek, hazuggá tette őt, mert nem hitt a tanúságtételben, amivel tanúskodott az Isten az ő Fiáról. És ez a tanúságtétel, hogy örök magasabbrendű értelmes életet adott nekünk az Isten, és ez az élet az ő Fiában van. Aki rendelkezik a Fiúval, rendelkezik az élettel. Aki nem rendelkezik az Isten Fiával, az élettel sem rendelkezik.

Ezeket azért írtam nektek, akik hisztek a nevében az Isten Fiának, hogy tudhassátok, hogy magasabbrendű értelmes élettel rendelkeztek, örökkel, és hogy hihessetek a nevében az Isten Fiának.

És ez az a nyílt bátorság, amivel rendelkezünk iránta, hogy ha valamit kérünk az ő akarata szerint, meghallgat minket. És ha tudjuk, hogy meghallgat minket, amit csak kérnénk, tudjuk, hogy rendelkezünk a kért dolgokkal, amiket kértünk tőle.

Abban az esetben, ha valaki látja az ő testvérét nem halálos bűnt elkövetni: imában kérni fog és életet fog adni neki, a nem halálos bűnt elkövetőnek. Van halálos bűn, nem efelől mondom, hogy könyörögjön. Minden igazságtalanság bűn, és van nem halálos bűn.

Tudjuk, hogy senki sem követ el bűnt, aki Istenből született, hanem aki Istenből született, megőrzi magát, és a vesződségekkel teli Gonosz nem érinti őt.

Tudjuk, hogy Istenből vagyunk, és az egész világrendszer a bajlódásokkal és vesződségekkel teli gonoszságban vesztegel.

Tudjuk viszont, hogy az Isten Fia eljött, és adott nekünk átgondolást, hogy megismerhessük a Valóigazat. És őbenne vagyunk, a Valóigazban, az ő Fiában, a Messiás Jézusban. Ő a Valóigaz Isten és az örök magasabbrendű értelmes élet!

Kisgyermekeim, őrizzétek meg magatokat a bálványoktól! Ámen!

¹ Kirendelt segítő: a görög παράκλητος (e.: „paraklétosz”) jelentései: ‘kirendelt, azaz valaki mellé odahívott segítő, ügyvéd, jogi tanácsadó, közbenjáró, pártfogó, asszisztens, vigasztaló’. A másik kirendelt segítőnk a Valóigazság  Szelleme.

² Marad: a görög μένω (e.: „menó”) jelentései: ‘(meg)marad, tartózkodik, lakik’. Ahol a „marad” szó olvasható ebben a levélben, ezek bármelyike behelyettesíthető.

³ Ne szóval … se nyelvvel: utalhat a Kinyilatkoztatás vagy a belső véleményünk szóbeli közlésére, továbbá a nyelveken szólásra is.